Diari Oficial de la Generalitat Valenciana


Sumari del DOGV 9845, del 09-05-2024 (2024/4047)

Anunci d'obertura del tràmit de consulta pública prèvia en relació amb el projecte de Decret del Consell pel qual es regulen les funcions de les agències per al foment de la innovació comercial i el procediment per a la seua acreditació per la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4047


Data del document
:   06-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme

Anunci d'obertura del tràmit de consulta pública prèvia en relació amb el projecte de Decret del Consell pel qual es regulen les funcions de les agències per al foment de la innovació comercial i el procediment per a la seua acreditació per la Generalitat. [2024/4047]  
En compliment del que es disposa en l'article 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, es planteja una consulta pública prèvia en relació amb el projecte de Decret del Consell pel qual es regulen les funcions de les agències per al foment de la innovació comercial i el procediment per a la seua acreditació per la Generalitat.  
El tràmit de consulta pública prèvia està previst en l'article 133 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació de la ciutadania en el procediment d'elaboració de normes.  
  
Este article establix que, amb caràcter previ a l'elaboració de la norma, se substanciarà una consulta pública, a través del portal web de l'Administració competent, en la qual es demanarà l'opinió dels subjectes i de les organitzacions potencialment afectats per la futura norma.  
  
Per a això, i a fi de poder complir els terminis, s'establix un termini d'un mes a partir de la publicació del present anunci en el Diari Oficial de la Generalitat Valenciana, a fi de recollir de la ciutadania informació sobre els seus antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.  
La informació pot consultar-se en la web de la Conselleria d'Innovació, Indústria, Comerç i Turisme https://cindi.gva.es/va/consulta-publica/procesos-abiertos i en el portal de participació ciutadana de la Generalitat: https://gvaparticipa.gva.es/  
Les aportacions i opinions al projecte es podran efectuar a través del mateix portal de participació ciutadana, i a través de l'adreça electrònica: dgcc\_bmsp@lcx.ja  
  
València, 6 de maig de 2024.- La directora general de Comerç, Artesania i Consum: María Isabel Sáez Martínez.